یومورتا آنتی‌اوکسیدان ایله زنگین و یوکسک تضییقه قارشی تأثیرلی اولان قیدا‌دیر. آمریکادا آپاریلان آراشدیرما ثبوت ائدیب کی، هر گون بیر عدد یومورتا یئمک فلج ریسکینی 12 فایز آزال‌دیر.
ایلک نؤوبه‌ده اونو بیلدیرم کی، قیدالانما ادبیاتیندا بحث ائدیلن "کیفیت‌لی پروتئین" المنت‌لرین‌دن بیری ده یومورتا‌دیر. کلسترول ترکیبی‌نین ایسه اورک خسته‌لیک‌لرینه سبب اولماماسی علمی تجروبه‌لرله ثبوت اولونوب.
چوخ تأسف کی، مطبخ‌ده ان چوخ ایستیفاده ائدیلن ارزاق‌لاردان بیری اولان یومورتا دوزگون اصول‌لارلا بیشیریلمدیگی اوچون قیدا دیری آشاغی دوشور. متخصص‌لر بیلدیریر کی، یومورتا کولین ایله زنگین‌دیر. کولین ایسه بئیین ساغلام‌لیغی اوچون ایمتینا ائدیلمز مادده‌دیر. ساری قیسمین‌دکی یوکسک آ ویتامینی سایه‌سینده گؤرمه فونکسیونو و باغشیکلیغی گوجلندیریر، حجره لری یئنی‌لییر و کانسرین قارشی‌سینی آلماق باخیمین‌دان یوکسک تأثیره مالیک‌دیر. یومورتادا اولان زنگین ب ویتامینی ایسه ساچ، دیرناق، بئیین و دری اوچون چوخ مهم دیر.
لاکین بیر چوخ قیدادا اولدوغو کیمی "بیشیرمه تکنیکی یومورتا‌دان دا نه قدر یارارلانا بیله جگیمیزه تأثیر ائدیر. یومورتا عمومی اولا‌راق 10 دقیقه اوجاقدا قالما‌لی و قایناماغا باشلادیق‌دان سونرا اوجاغین آلتی سؤندورولمه‌لی‌دیر. بئله‌جه، تام بیشمیش یومورتا الده ائدیلیر. بو، قیدا دیری ان یوکسک یومورتا‌دیر.
هر گون ان آز 1 عدد یومورتا یئیین و جمعی 10 دقیقه بیشیرین. 10 دقیقه‌ده یومورتانین ایچ حیصه‌سی‌نین یاری بیشمیش اولدوغونو گؤرورسونوزسه، نؤوبتی دفعه ان چوخ 1-1.5 دقیقه آرتیق بیشیرین. یومورتا دمیر و پروتئین قایناغی اولدوغو اوچون آدامی توخ توتور. اوشاق‌لارینیز اوچون ده یومورتا واجیب قیدالاردان دیر.
